Апстракт:
У овом раду је разматрана проблематика управљања процесима прикупљања, складиштења и рециклаже гумама. У многим земљама прикупљање и складиштење коришћених гума је не одговарајуће што може да доводе до пожара који у великој мери озбиљно угрожавају животну средину. У земљама где је проблем управљања коришћеним гума решен на безбедан начин, део гума се одмах или после обнављања поново користи, а отпадне гуме се прерађују у вредне производе и сировине, или се користе и као енергенти. У безбедном управљању отпадним гумама у свету предњачи Европска Унија (EU). У земљама  EU, Норвешкој и Швајцарској је складиштено на депониjама око  95% количине отпадних гума. У Јапану је и САД је складиштено 91%, односно 89% количине отпадних гума, респективно. У Србији је поступак рециклаже гума још увек у почетној фази. Законске регулативе, које су ускађене са законима Европске уније, уведене су тек 2009. године. Упркос лошој пракси грађана при одлагању отпадних гума, може да се каже на основу реланих података из праксе да је дошло дo напретка у реализацији процеса рециклаже отпадним гумама.

Abstract:

This paper explores problems about managing the processes of collection, storage and tires recycling. In many countries, collection and storage of waste tires are not appropriate, which can lead to a fire, and it can be serious threat to the environment. In countries where the issue of waste tires is solved in safe manner, tire parts are used immediately or after recovery, but they are also used as a fuel. First in safe management of waste tires in world is European Union (EU). At landfills in the EU countries, Norway and Switzerland, is stored around 95% quantities of waste tires. In Japan and in the United States has been stored 91%, respectively 89% quantities of waste tires. In Serbia, tire recycling process is stil in early stage of development. Law about tire recycling was not determined in Serbia until 2009. Based on real data from practice, we can notice signs of progress in realization of waste tire recycling process, despite the bad practices of citizens regarding disposal of waste tires in Serbia. 
Key words:

process of recycling; waste tire
Садржај

1.Увод..........................................................3

2.Рециклажа................................................5
2.2.Решавање отпадних гума у развијеним 
земљама ................................................................7
3.Рециклажа гуме......................................10


3.1. Проблематика одлагања отпадних гума...13
3.2.Производи добијени рециклажом...............15

3.3 Гума као енергент..........................................16

3.4 Гума као гранулат..........................................17

3.5 Коршћење гума у друге сврхе.....................19

3.6 Машине за рециклажу гума..........................21

4.Пример рециклаже гуме данске компаније ,,Bilgutex“.....................................................25

4.1.Пример употребе рециклажног 
материјала.............................................................26

5.Закључак...................................................27
1.Увод
Рециклирања гуме примењују се у великом броју земаља. Процењује се да у земљама чланицама Европске Уније настаје око 250.000.000 отпадних гума, а у источној Европи, Северној Америци, Јужној Америци, Азији и на Средњем истоку, годишња количина износи око 1.000.000.000. Током година, нове количине гума изражене у милијардама комада налазе се ускладиштеним или закопаним депонијама, илегалним магацинама или пољима широм света. Отпадне гуме су специфична врста отпада кој настаје од свих врста возила. Животна средина је због тога изложена дугорочном негативном утицају ове врсте отпада и потенцијалном ризику од неконтролисаних пожара. У многим земљама се са коришћеним гумама неконтролисано поступа; гуме се одлажу на  депоније, па су чести пожари са озбиљним последицама по животну средину. 
 Отпадне гуме се могу лако прикупити, обрадити и рециклирати, што је веома битно, јер гуме могу бити важан алтернативни материјал у производњи одређених производа од гуме, као и добијању енергије. 

У земљама где је питање коришћених гума решено на безбедан начин, део коришћених гума се директно или  после обнављања поново користи за возила, а остатак (отпадне гуме) прерађује се у вредне сировине и производе, или се користи као енергент. Оваквим поступањем решава се проблем одлагања отпадних гума и отклањању се бројни ризици. У свету, у безбедном управљању отпадним гумама предњачи Европска Унија која са Норвешком и Швајцарском збрињава 95% отпадних гума, а следе Јапан са 91% и САД са 89%.
Материјал добијен рециклажом гуме се све чешће употребљава као вредна сировина и његовом употребом доприноси се постизању одрживог развоја. Рециклажа игра важну улогу у испуњавању циљева Европске Уније у области сировина-смањење потрошње енергије и новијих материјала. Пошто су се показали најприкладнији и најефектнији за широк спектар примена, тржишта рециклираних гума су последњих година експоненцијално расла. Недавна истрживања су допринела проналажењу мноштва нових производа и примена који се добијају рециклажом гума. Студија екотоксичности није показала токсичност гума. Спроведена истраживања потврђују повећан садржај тешких метала, пре свега у киселој средини. Даљи ризик потиче од спаљивања гума на слободним површинама, где долази до ослобађања оксида угљеника и полиароматичних угљоводоника.

Неконтролисаним спаљивањем гума може доћи до загађења ваздуха и издвајања уља која могу загадити земљиште, површинске и подземне воде. Овај уљни материјал је такође високо запаљив. При неконтролисаном спаљивању у околини настаје густ дим, који може да садржи полутанте штетне по људско здравље, укључујући полицикличне ароматичне угљоводонике, бензен, стирен, феноле и бутадиен.

О количини отпада од гуме, у Републици Србији не постоје тачни подаци. Према подацима из гумарске индустрије, у Србији годишње настаје 15.000 тона отпадних гума, а процењује се да све укупно има 50.000 тона отпадних гума на депонијама. Чињеница је да велики број гума из вулканизерских радњи, транспортних предузећа, рудника итд., завршава у природи, на дивљим и комуналним депонијама, у шумама, а познато је да у приобаљу Дунава велики број гума завршава у реци. На званичним ,,дивљим“ депонијама постоје велике количине ове сировине.  Због убрзаног глобалног исцрпљивања сировина, посебно нафте, очекује се да ће тпадне гуме у будућности имати значај драгоценог ресурса.
2.Рециклажа
Као најважнији задатак управљања отпадом су превенција и смањивање стварања отпада. Решавање овог проблема је врло важно са становништва заштита животне средине, јер се њиховом применом смањује коришћење природних ресурса, смањује укупна количина опасног отпада. Отпад је сваки предмет или супстанца, категорисан према утврђеној класификацији, који власник одбацује или је у обавези да одбаци. Такође, отпад је већи ако је држава развијенија. Тежња Европске Уније је ка све већем степену увођења рециклаже.
Рециклажа представља несумњиво најзначанији процес којим се смањује потрошња, односно којима се рационализује коришћење природних ресурса и којима се смањује количина отпада. Она укључује („Путоказ ка одрживом развоју : национална стратегија одрживог развоја“, зборник, Досије студио, Београд, 2011):

· Раздвајање на извору и прикупљање тако раздвојених рециклажних компоненти чврстог отпада или централизовано издвајање рециклажних компоненти из допремљеног интегрисаног отпада.

· Примену тих материјала за поновно коришћење, поновну прераду или поновну производњу.

· Поновно коришћење, поновну прераду или поновну производњу истих производа и њихов пласман на тржиште.

Рециклажа је подједнако важна у различитим домену као на пример: индустријског, комуналног, фармацеутског и другог отпада. У овим доменима остварују изузетно значајни технички, еколошки и економски ефекти. Свакако најзначајни од њих су:

· Драстично смањење количина отпада који   се морају одложити на санитарне депоније.
· Век коришћења депонија се продужава.
· Значајно се успорава процес исцрпљивања природних ресурса и емисије из депонија у ваздух.

Рециклажа је издвајање материјала из отпада  и његово поновно коришћење. Процес рециклаже се састоји од следећих под-процеса: сакупљање, издвајање, прераду и израду нових производа из искоришћених ствари или материјала. Веома је важно најпре одвојити отпад према врстама отпадака. Многе отпадне материје се могу поново искористити ако су одвојено сакупљене. Да би се један рециклажни процес успешно реализовао, неопходно је да постоји довољна потражња за кроз њега обновљеним материјалима и да је његова тржишна вредност довољна за покривање трошкова његовог спровођења.  Од свег отпада у свету се највише рециклирају папир, картон, ферозни и неферозни метали. Рециклажа може бити примарна и секундарна.
У Србији постоје ретки центри Папир сервиса  где се може однети стари папир и у замену за њега добије ситан новац. Такође, не постоји центар за рециклажу стакла и годишње се баци на стотине хиљаде флаша, иако би стакло могло поново да се користи. Без увођења рециклаже у свакодневни живот немогуће је замислити било какав целовит систем управљања отпадом. Неке материје, попут стиропора, нису биоразградиве и не могу се рециклирати, али се уместо њих могу пронаћи еколошке замене. Србија располаже великим потенцијалом кад је реч о развоју рециклажне индустрије, с обзиром на то да се само 15 одсто генерисаног отпада рециклира. То је знатно испод европског просека, где се рециклира више од 50 одсто отпада. Процењује се да би захваљујући развоју ове индустријске гране могло да буде отворено око 10.000 нових радних места. И не само то, Србија би се ослободила велике пошасти - отпада који се налази свуда - у рекама, поред пута, у природи. Tакође, се могу рециклирати следеће компоненте отпада као што су отпадна уља, баштенски и грађевински отпад. Поред уштеде енергије и свих других природних ресурса, рециклажа је битна јер ће отпад пре или касније, да се врати у облику подземних вода, поплава, високе цене горива и ризика по наше здравље. Рециклажа је такође битна и за очување зелених површина самим тим и наш опстанак на овој планети.
У Хрватској постоји око девет фабрика за рециклажу, са циљем да се још фабрика за рециклажу отвори. Највише се рециклира пет амбалажа са годишњим капацитетом од 10.000 тона. Фабрика Соубермацхер из Граца која запошљава 1.200 радника, има годишњи промет око 120 милиона евра, што показује колико је уносан посао бавити се рециклажом. 

У Србији, један од највећих проблема јесте рециклажа отпада. Према неким подацима у нашој земљи постоји око 160 легалних депонија, али услед недостатка простора за одлагање отпада, са којим се суочавају многе локалне самоуправе, настало је више од 800 дивљих депонија. У развијеним земљама већ је одавно решен проблем отпада рециклажом. У Финској се сматра да ако количина отпада премашује 20.000 тона да је опасна по животну средину, а у Србији се сматра да има око 40.000 тона отпадних гума на депонијама. 
2.1.Решавање проблема отпадних

гума у развијеним земљама
Отпадне гуме се у многим државама одлажу на депоније, али ова пракса се у развијеним земљама убрзано напушта, тако да је у многим земљама и законом ограничена или забрањена. Земље Европске Уније и друге развијене земље, а посебно САД, суочиле су се пре више деценија са проблемом управљања отпадним гумама. Неконтролисано одлагања отпадних гума јавила постало је пракса када је почело масовно коришћење аутомобила. У Еврпској Унији, ради ограничавања депоновања отпадних гума, Директивом Европске Комисије 1999/31/ЕЦ (Directive on Landfil of Waste), од 2003. године забрањено је одлагање целих отпадних гума на депоније, а од 2006. године и исечених (уситњених) гума. У правцу смањивања количине ове врсте отпада на депонијама делује и Директива 2000/53/ЕЦ која се односи на обавезу да се од 2006. године 85% масе старих аутомобила мора рециклирати, док се од 2015. године. овај проценат повећава на 95%. Уз Директиву 2000/76/ЕЦ којом се од 2008. године налаже примена старих гума као додатног енергента у цементној индустрији, и још неким другим мерама, управљање коришћеним гумама на територији земаља Европској Унији законодавно је у потпуности уређено. 
У  Европским земљама се око 12% отпадних гума подвргава минималној преради, док се 76% рециклажом прерађује у комадиће (гранулат, прах). Оно што је врло битно јесте да је организација ЕТРА (Еврпоско удружење за прераду пнеуматика) основана у Бриселу 1994. године са почетних 19 чланова из 5 земаља порасла на 250 чланова у 46 држава из целог света.

У САД је одлагање искоришћених гума дозвољено једино ако не постоје центри за рециклажу на економски прихватљивој раздаљини. Такође, у САД не постоји савезни закон који се бави отпадним гумама, али 48 савезних држава, од 51 у САД, имају своје законе и праксу која се бави овим питањем. Мада свака од савезних држава има сопствена специфична решења, у многим елементима постоје и сличности, па тако, у свим државама предност се даје обнављању коришћених гума, преради (рециклажи) и примени отпадних гума као енергента, док се одлагање на депоније или забрањује, или веома ограничава, при чему се због ризика од пожара, питањима безбедности таквих депонија посвећује посебна пажња. Законским решењима се прецизно одређује ко се, на који начин, и под којим условима може бавити сакупљањем, транспортом, прерадом или употребом отпадних гума у енергетске сврхе. Таква предузећа добијају различите видове државних субвенција, и под строгом су контролом надлежних инспекцијских органа у погледу испуњавања законских одредби, при чему су казне за прекршиоце  често веома оштре. 
Највећи део отпадних гума у САД се прерађује (рециклира) или користи као енергент, док се одлагање на депоније све више смањује. Потпуно је јасно да је одлагање на депонију треба сматрати последњом опцијом, а не тржиштем.
Све канадске провинције, осим Онтарија и Њуфаундленда, спроводе програм којим се регулише руковање отпадним гумама. Провинције награђују доносиоце отпадних гума са 2 до 4 долара по гуми. Гуме се затим шаљу назад до продавца. На овај начин се обезбеђује 90% отпадних гума за рециклирање или регенерацију утрошене за њихову производњу. У Јужној Кореји се сами произвођачи одговорни за рециклирање отпадних гума. Произвођачи су скупљени у удружења која су одговорна и за прикупљање иа за рециклирање. Сличо Јужној Кореји, Шведска и Финска донеле су 1995. и 1996. године уредбе којима се од произвођача захтева да се прикупљају и рециклирају отпадне гуме.
Отпадне гуме заузимају доста места на отпадима, а њиховим спаљивањем се ослобађа угљен-диоксид у атмосферу. Једини начин ослобађања отпадних гума је у рециклажи, које могу бити третиране (Рајковић, М., 2011). У (Рајковић, М.,2011) је наглашено да производи отпадне гуме представљају драгоцени ресурс који се може употребити као сировина за различите производе, пре свега могу се употребити у виду енергента.
У раду (Милошевић, А. мр. Александра Боричић, А., Цветановић, Б., 2009) описана је разлика у приступу у рециклажи отпадних гума у развијеним земљама и Србији, као и поступке прераде и добијање финалних производа рециклажом.

Такође овом прблематиком се баве увелико у САД-у. Они такође имају сајтове како би се људи боље информисали о рециклажи гума, као и који се све производи добијају захваљујући томе.

Чињенице кажу да се у  Лос Анђелесу генерише око десет милиона отпадне гуме годишње. Отпадне гуме које су илегално одлажу или непрописно складиште могу представљати озбиљну претњу здраљу и безбедности, као и животној средини. Отпадне гуме могу послужити као гнезда за штеточине и комарце. Такође се врши апел на становништво да остављају отпадне гуме за рециклажу. На овај начин се могу допренети погодности које доносе производи од рециклиране гуме. Рециклиране гуме се могу користити за одржавање путева као и гумирање асфалта, који има многе предности у односу на обичан асфалт. Такође се наводи да би могла да се праве игралишта за децу. 

Процес рециклаже је важан (Милошевић, А., Боричић, А., Цветановић, Б., 2009):

· Еколошких добити:

· знатно се смањују неконтролисано бацање отпада;

· мања је количина отпада-мања могућност да становништво дође у посредан или непосредан контакт са њиховим опасним састојцима или неконтролисаним продуктима изливања, паљења;

· знатно мања загађења воде и ваздуха при добијању производа из секундарних сировина у односу на примарну сировину;

· мања количина отпада за коначно одлагање;

· дужи век експлотације санитарних депонија.
· Економског потенцијала:

· тржишна вредност секундарне сировине;
· уштеда обновљивих, а нарочито необновљивих природних ресурса;
· уштеда енергије при изради производа из секундарне у односу на примарну сировину;
· уштеда простора (земљишта) и мање инвестиције за изградњу санитарне депоније.
· Култоролошке активности:

· Образовање
3.Рециклажа гуме
Савремена цивилизација се не може замислити без брзог и развијеног саобраћаја. Процењује се да на планети постоји више од 700 милиона аутомобила од којих је  550 милиона у свакодневној употреби. Последице масовног коришћења друмских возила су, поред емисије угљен-диоксида, азотних оксида,  чађи и других облика аерозагађења које остаје као резултат сагоревања деривата нафте, и око 1,4 милијарде коришћених гума годишње, у чему САД, земље Европске Уније, и Јапан, заједно, учествују са око 44%. Мањи део ових гума још је употребљив, па се поново користе (као половне гуме). Део гума се прво обнавља, а затим се користе као нове гуме што је за теретна возила у неким државама и обавезно. У развијеним земљама, гуме које се више не могу користити на возилима сматрају се отпадним гумама, и као такве, користе се за различите сврхе.
Старе аутомобилске гуме се у највећем броју налазе на легалним или дивљим депонијама широм света, представљајући тако озбиљан еколошки проблем, пре свега заузимањем потенцијалних капацитета за санитарно одлагање чврстог отпада, а и због естетских разлога. Процењује се да се на уређеним и неуређеним депонијама свету налази преко четири милијарде отпадних гума, од  чега у САД између 2 и 3 милијарде, што представља углавном наслеђе из прошлости пошто се последњих година највећи део отпадних гума рециклира. Отпадне гуме када су правилно депоноване, не изазивају загађење тла, воде и ваздуха јер су у погледу интеракције са свим овим срединама инертне.
До почетка деведесетих година прошлог века отпадне гуме су одлагане и складиштене на депонијама. Проблем отпадних гума до средине  прошлог века решавао се рециклирањем., при чему су добијани прозводи који су садржали око 50% рециклиране гуме. Већ шездесетих година увоз јефтине нафте, основне сировине за производњу синтетичке гуме, оборио је цену рециклираног материјала, а све популарнија варијанта гуме ојачане челичним жицама закомпликовала је и поскупела процес рециклаже тако да је она скоро и била напуштена. Тих година садржај рециклиране гуме у производима је опао на 20%, а 1995. године за производњу нових гума употребљавана је сировина са свега 2% рециклиране гуме. Као економски прихватљив о решење виђено је само одлагање на отпад. Краткорочно гледано, ова пракса је имала смисла, који је потпуно изгубио смисла услед дугорочне акумулације.
Рециклажа гуме преставља поступак рециклаже гума које више нису погодне за употребу на возилима због дотрајалости или имају непоправљиву штету. Гуме представљају највеће и најпроблематичније изворе отпада, због великог обима производње и њихове трајности. Како су гуме врло еластичног материјала оне се могу опет користити и у друге сврхе. Процењује се да се годишње на отпад одбаци једна гума по особи. Према врсти отпада, отпадне гуме спадају у чврсти отпад.

Деривати који настају рециклажом отпадних гума, користе се за изградњу спортских терена, као енергент, у индустрији и грађевинарству. На пример, у САД је 2005. године 52% отпадних гума употребљено као гориво, 16% у грађевинарству, 2% извезено, 4% утрошено на друге различите начине, а 14% одложено на депоније. Постоји међутим низ реалних, посебно опасних ситуација, када је могућ штетан утицај отпадних гума на животну средину, што се посебно односи на лаку запаљивост гума и могућност настајања пожара на депонијама. Овакви пожари генеришу веома штетне продукте по животну средину, па се у развијеним државама дужи низ година  чине систематски напори да се проблем збрињавања отпадних гума целовито и безбедно реши. Упркос настојањима да се проверена и успешна решења управљања коришћеним гумама, првенствено у домену поновног коришћења, рециклаже, прераде, примене као горива и др., масовније примењују, и даље у свету, посебно у мање развијеним државама, део ових гума завршава на уређеним и неуређеним депонијама, уз све ризике које таква пракса показала. 

Одлагање употребљених ауто-гума на депоније опасно угрожава безбедност и здравље становништва, због чега такво решење није прихватљиво. У центрима за рециклажу истрошене ауто-гуме могуће је рециклирати на еколошко прихватљив начин, тако да оне могу постати комерцијално употребљиви и енергетски значајни производи. Цена експлотације фосилних горива се повећава због смањивања притиска у нафтним пољима те је и због тога неопходно искористити могућност рециклаже чвртсих угљоводоника и побољшати енергетски биланс земље.
Животни циклус гуме се може представити у следећих шест корака (Wikipedia  -  http://en.wikipedia.org/wiki/Tire_recycling):

· развој производа и иновације као што су побољшана једињења, обликовања гума;

· правилна производња и квалитет испоруке смањује отпад;

· директна дистрибуција кроз малопродају;

· употреба потрошача

· поправка и крпљење гума;

· рециклажа гуме, смањивање отпада и њено поновно коришћење.
Такође, гуме могу бити природне и вештачке.

· Природна гума
Она се прави од млечне емулације, латекса који цури када се зареже кора дрвета каучуковца. Тај сок, сличан млеку стврдне се на ваздуху и тако настаје каучук. Када се каучуку дода мало сумпора и неко време загрева, он постаје врло еластицан и тако настаје сирова гума. Сировој гуми се додају разни састојцу као што су смола, чађ, рђа, сумпор и још неке материје и тако се добија гума. Она је еластичан материал који се користи као сировина за даљу индустријску обраду. Загрејана гума се пресује у разне калупе и тако добијамо облике које желимо.
· Вештачка гума
Осим природне постоји и вештачка гума која се добија прерадом нафте. Синтетичка гума је било који тип вештачког еластомера. Еластомер је материал са таквим механичким особинама да може да поднесе веће еластичне деформације од већине других материјала и да се врати у почетно стање без перманентне деформације. Синтетичка гума служи као замена природне гуме у многим случајевима, посебно кад су побољшане особине материјала неопходне. Од гуме се праве разни предмети који могу користити у свакодневном животу. Од укупне количине произведене гуме на свету, половина се потроши за производњу аутомобилских гума и црева.

За разлику од процеса сечења, којим се само смањује површина, односно запремина, прикривена отпадном гумом, на постројењима за рециклажу гума добијају се готови висококомерцијални производи.
Према директиви Европске уније одлагање аутомобилских гума у природи од 2003.године више није дозвољено, а од 2006.године није допуштено ни одлагање изрезаних ауто-гума. Године 1992. у 12 држава Европске уније 65% употребљених гума се одлагало на депоније, а само 35% се збрињавало на другачији начин. Десет година касније, у 2002.години ситуација се променила. У тадашњих 15 држава Европске уније 65% посто отпадних гума се збрињавало протектирањем (обновом гума), рециклажом, употребом у енергетске сврхе или извозом  за поновну употребу, а мање од 35% је завршавало на депонијама.

У Србији су до пре неколико година отпадне гуме одлагане на легалне и дивље депоније, коришћене као гориво на недозвољен и технички примитиван начин у цигланама, кречанама итд., и зато су  представљале озбиљан еколошки проблем. Од 2009. године, када је дошло до усаглашавања законске регулативе у овој области са законима Европске Уније, уводи се пракса да се отпадне гуме третирају као важан ресурс за производњу различитих гумених производа или енергент у цементарама, док је пракса одлагања на депоније прекинута.  Пре пар година прерадом и сакупљањем отпадног материјала уопште у Србији бавило се свега 50-60 предузећа, а данас их је преко 270.
3.1.Проблематика одлагања отпадних гума

Савремена гума у експлоатацији обично прелази од 60.000 до 130.000 км, што највише зависи од услова коришћења, а затим се из разлога безбедности мора заменити новом. Природни процес распадања одбачене отпадне гуме, према процени, траје око 150 година. Према данашњем степену коришћења друмских возила, број и величина депонија одбачених отпадних гума веома брзо би се повећавао, па се улажу систематски напори да се проблем отпадних гума реши у смислу одрживог развоја, уважавајући доктрину: поновна употреба, поновни промет, рециклажа, обновљива енергија, у чему последњих деценија предњаче најразвијеније земље.  

Одлагање целих гума, чак и на уређене депоније, у дугогодишњој пракси у свету показало се као веома лоше решење. Поред тога што депонија гума често постаје животни простор глодара, а понекад и змија, гуме се због специфичне густине и облика не могу одлагати, тако да се расположиви простор ефикасно користи, што захтева обезбеђење депонија веома великих површина. Статистички, ненаслагане гуме на депонији, садрже од 50 до 75% празног простора. Истовремено, унутрашњост гуме на депонији током топлог кишног периода делимично се напуни водом, и постаје ефикасано место за развој комараца. Утврђено је да се комарци 400 пута брже размножавају у овим условима, него у природним условима, у шуми, што је непожељно, па чак и опасно. 

Нелегалне депоније гума могу да буду узрочници великих здравствених и сигурносних проблема. Пожари на депонијама гума могу лако да се десе и могу да трају месецима, што доводи до значајног загађења земљишта и ваздуха. Управо рециклирање гума доводи до смањења њиховог броја у складиштима. Ове чињенице чине неке од ставки здравствених проблема, које проузрокују овакве, нелегалне депоније. Илегално решавање старих гума довело је до загађења јаруга, шума, пустиња и празних земљишта, што је натерало многе земље да донесу одредбе о правилном поступку и процесу при уклањању старих гума.
Покушаји да се пресовањем и везивањем гумама смањи запремина  чиме би се делом решио и проблем простора, код одлагања показали су се неефикасним. Због трајне еластичности, гуме већ после 6 до 12 месеци почињу да се спонтано враћају на оригиналне димензије. С друге стране, прекривање земљом ради трајне рекултивације депоније целих или уситњених гума показало се непрактично јер је такав терен нестабилан има минималну носивост, па се не може користити ни за какве сврхе. Ако се гума уситни (исече) на комадиће, постиже се смањење потребне запремине за одлагање од око 20% у односу на целе гуме. У овом случају, међутим, повећава се ризик од избијања пожара, јер у слојевима уситњене гуме дебљим од 3 метра може доћи до спонтаних егзотермних пиролитичких реакција уз развијање запаљивих гасова, и њиховог паљења.
Пожар, посебно на депонијама отпадних гума где их најчешће има у великом броју, представља озбиљану опасност због специфичног понашања запаљене гуме и веома отровних (канцерогених и  чак мутагених) продуката таквог сагоревања. Такав пожар је веома тешко угасити, а полутанти настали као продукти слободног сагоревања гума су веома разноврсни: чврсте  честице, угљен-диоксид и угљен-моноксид, оксиди сумпора, оксиди азота, испарљива органска једињења, бројни опасни загађивачи као: полициклични ароматични угљоводоници, диоксини, фурани, бензен, полихлоровани бифенили, хлороводоник; метали (цинк, арсен, кадмијум, никал, жива, хром и ванадијум). Ови продукти показују акутно и одложено дејство на угрожено становништво и ватрогасце који такве пожаре гасе. У зависности од степена и дужине изложености гасовитим продуктима слободног сагоревања отпадних гума, утицај на здравље обухвата: иритацију коже, очију и слузокоже, негативне респиреаторне ефекте, нервне поремећаје, па и канцер.  

Као пример колико такав пожар може бити штетан показује пожар који се десио 21. августа 1999. године у америчкој држави Охајо, где су пиромани запалили  26 милиона отпадних гума. У пожару који је беснео 5 дана, изгорело је око 5 милиона аутомобилских гума. Сагоревањем је настало уље које је доспело у оближњу реку и изазвало помор рибе. Са пожаром се борило више од 250 ватрогасаца, док није савладан затрпавањем са земљом. Трошак уклањања набацаног земљишта и пречишћавање загађене воде износио је око 1.000.000 долара.
Лабораторијска испитивања неконтролисаног сагоревања гума показала су да продукти оваквог сагоревања ослобађају око 16 пута више мутагених материја него дрво које сагорева у камину, а 13.000 пута више него при сагоревању угља у добро подешеном ложишту. При неконтролисаном сагоревању гума због високих температура јављају се и течни полутанти који настају топљењем гума, а који продиру у тло и могу бити опасни загађивачи уколико допру до површинских или подземних вода. 
Да би се смањили ризици од паљења и олакшало гашење запаљених гума, на уређеним депонијама у неким савезним државама САД отпадне гуме се слажу на простор без вегетације у облику квадра.

3.2.Производи добијени рециклажом

Рециклажа гума спада у делатности одрживог развоја јер се од потрошених производа стварају производи са новом вредношћу. Одрживи развој је концепт који подразумева повећање прихода уз очување животне средине. Пре свега треба организовати превоз отпадних гума са депонија, складишта и од вулканизера. После тог процеса треба их опрати да би могле да се употребе за рециклажу. Постоје више начина рециклирања као што су механичким пут, уситњавање, пиролиза итд. 

Рециклажа половних гума последњих година доживела је велику експанзију с обзиром да су нова истраживања допринела проналажењу нових многобројних производа који се добијају поступком рециклаже. Оно што је јако битно је да процесом рециклаже се спречава даљи ризик спаљивања отпадних гума. Физичке карактеристике гума (токсичност, облик, маса, еластичност) чине их погодним за широк спектар примена у свим облицима (целе, сечене). 

Многе предности које гуме имају током употребе остају важеће и код примене истрошених гума у секундарној фази њихове обраде, када се гума користи као материјал за израду других врста производа. У сваком облику гума задржава своје карактеристике укључујући успорен развој бактерија, отпорност на топлину и влагу, сунчану светлост и УВ зрачење, као и на разне врсте минералних уља, већину разређивача, киселина или других хемикалија.
3.3 Гума као енергент

У Европској Унији и САД отпадне гуме се највише користе као гориво. Гледано са становишта животне средине или са економске стране, ово није најбољи начин решавања гума, али је бољи од одлагања на отпад.

Гуме спадају у високо-енергетске материјале. Удео угљеника у гумама износи 84% док је тај проценат код угља средњег квалитета 74%, и топлотна вредност је већа код гума него код угља. 
Подаци, као и  чињеница да гума садржи од 20 до 30% природне гуме која је обновљиви енергетски извор па својим сагоревањем не загађује животну средину додавањем угљен-диоксида, довели су до примене отпадних гума као алтернативног или основног енергента. При контролисаном сагоревању гума, што је лабораторијски испитивано уз веома широко варирање експерименталних услова, доказано је да се продукти сагоревања гума не разликују од продуката сагоревања конвенционалних фосилних горива, изузев значајно веће емисије цинка.  
При контролисаном сагоревању гуме цинк делом прелази у гасовите продукте сагоревања, где је присутан у облику прашка, док се остатак цинка задржава као оксид у пепелу. Доказано је, такође, да се прах цинк-оксида може ефикасно елиминисати из гасовитих продуката сагоревања на филтарском постројењу са филтер-врећама или електростатичким филтрима. После повољних резултата лабораторијских испитивања, изведени су тестови на 22 индустријска постројења, од  чега две пећи за цемент, једна пећ за креч, 19 индустријских енергана опште намене, и у енергани у индустрији папира. 
Сва испитивања су показала да, уз коришћење правилно конструисаних горионика и подешено сагоревање, без икаквих штетних утицаја на сам технолошки процес и без угрожавања животне средине продуктима сагоревања, отпадне гуме  (уситњене, или целе) могу бити коришћене као додатни енергент. Обично, отпадне гуме се тада додају у количини од око 20% у билансу ослобођене енергије, али се могу користити и као једино гориво,  чиме постају важан индустријски енергент.  
У индустрији цеманта која важи за највећег потрошача отпадних гума као алтернативног енергента, цена адаптације ротационе цементне пећи за коришћење отпадних гума креће се до максимално милион долара, а инвестиција се враћа за око годину дана због значајних уштеда у основном гориву (природном гасу, петрол коксу, итд), и велике разлике у ценама отпадних гума и примарног горива. Гума у цементним пећима сагорева на температури од око 1450 °Ц уз довољно задржавање гасова у пећи да би органски полутанти у потпуности сагорели. При томе, гасовити продукти сагоревања остају у границама прописаних стандарда пошто је реч о контролисаном сагоревању (присуство кречњака у сировинама обезбеђује везивање угљен-диоксида), а чврсти продукти сагоревања (инертни састојци и челична компонента гума) остају уграђени у цементном клинкеру у облику силиката или оксида, не умањујући му квалитет. У зависности од тога да ли се спаљују целе гуме или гумени гранулат настао сечењем и ситњењем гума убацивање гума у пећ се разликује. Целе гуме се убацују посебним системима у зону калцинације, а сечене на крају пре хлађења клинкера.
На основу потрошње старих гума у цементарама у Евроској Унији, процењује се да је на овај начин у 2009. г. остварена уштеда од 1,95 милона тона еквивалентог угљен-диоксида, што произвођачима цемента омогућује да се укључе у тзв. шему „трговине емисијама ЕУ“, и остваре додатну корист. У погледу примене старих гума као горива у цементарама, постоје и даље велике, неискоришћене могућности.
3.4 Гума као гранулат
Прерадом гума одговарајућим поступцима (процес гранулације) може се добити гранулат где су грануле величине 1 до 10мм. Процес гранулације гума је механички процес обраде резањем-дробљењем. Током процеса врши се неколико фаза сечења или дробљења којима се гума са почетка постепено смањује (уситњава) при чему се као продукт добија гумени гранулат жељене величине и гумени прах. Процес се обавља на собној температури и обично понавља два до три пута ради постизања  ситнијег гранулата. Челична жица и текстил који улазе у састав гуме, такође, током процеса бивају уситњени. и одвојени. како међусобно тако и од примарног продукта (гуменог гранулата). Раздвајање гранулата врши се дејством магнета и дејством ваздушне струје. Гумене грануле служе за израду кровних материјала, облога на спортским теренима, гуменог асфалта док се добијени прах ( честице до 0,5мм) користи у изради спортске опреме, аутомобилских делова, као изолациони материјал код каблова, као заштитни слојеви и заптивне масе.

Величина гранулата је условљена подешавањима на опреми те је могуће производити грануле различитих димензија. Чистоћа добијеног гранулата је 99,9%, тј. добијени гумени гранулат је 99,9% очишћен од слободног челика и текстила. Маса добијених гранула представља 55% до 65% масе улазних гума. Секундарни производ овог процеса је челична жица која чини 25% до 30% масе гума. Сепарација се врши путем магнета који издваја кратке комаде жице који настају сечењем и даљим уситњавањем гума током процеса. Терцијални продукт процеса су влакна које чине 10% масе гума. Сепарација текстилних влакана се врши помоћу снажних аспиратора. Филтрација ваздуха аспираторског система је изведена са врећастим филтерима и подсистемом за само-чишћење филтера па је квалитет ваздуха који се испушта у ваздух са важећим директивама Европске Уније. Главни и практично једини енергент је електрична енергија. За обављање се не користе никакви хемијски процеси или термичке реакције, тако да не постоје нежељени продукти овог процеса обраде.
Поступком механичке рециклаже гуме се секу на комаде те поступним уситњавањем пролазе процес сепарације у којем се засебно одвајају гумени делови, челик и текстил, који су основне компоненте састава сваке гуме. У поступку такве рециклаже не ствара се никаква даља отпадна супстанца, све је ,,употребљиво'', а изузетно је важно да нема никаквих пропратних ,,емисија у околину'' - у ваздух, воду или земљиште. Истраживања су показала да је механички поступак рециклаже отпадних гума далеко повољнији за околину и природу од спаљивања у енергетске сврхе. Управо рециклажом кроз гумени гранулат који улази у поновни циклус употребе, чувају се природни ресурси. Испитивања су показала да гуме старије од десет година делимично губе своје особине тако да добијени гранулат није задовољавајућег квалитета,

Машине које се користе за фино дробљење су:

· Секундарни гранулатор

· Високо брзински ротациони млинови

· Шраф пресе

· Млинови

Овим начином рециклаже се управља безбедно и остварују се економске бенифиције.
3.5 Коршћење гума у друге сврхе

Имајући у виду количине гума које се произведу у току године, оне представљају велику количину отпада који треба збринути на безбедан начин. При томе, разматрају се оне намене које би биле одрживе, посебно у погледу очувања и унапређења квалитета животне средине и рационалног утрошка енергије за постизање оптималног квалитета рециклата или прoизвода. Оптимизација поступка прераде отпадних гума у коме су најважнији процеси дробљења, млевења и просејавања, сложена је због различитих типова процеса који се могу применити, различите намене рециклата, различитог састава отпадних гума које се рециклирају, различите потребе за енергијом у различитим приступима рециклажи итд., па је препоручљиво применити моделовање процеса рециклаже да би се дошло до оптималних резултата.

Почетком 21. века, у САД-у  су обављена детаљна истраживања, која су се бавила анализом целокупног животног циклуса гума. Резултати истраживања показују, да упркос чињеници да коришћене гуме сакупљене у САД на годишњем нивоу садрже енергију од око милион барела еквивалентне нафте, најекономичније их је обновити и поновно користити као гуме, што се у САД посебно строго спроводи кад су у питању гуме тешких машина, камиона, авиона и сл. Процес обнављања коришћених гума, наиме, захтева најмање додатне енергије и материјала, еколошки најмање оптерећује животну средину а значајно продужава животни век гума, па даје најбоље резултате када се интегрално анализира проблематика одрживости процеса. 
Целе или сечене гуме користе се још за привремене путеве, вештачке гребене, као и за звучне рампе (на потпорним стубовима мостова).  Један такав пројекат је направљен у САД-у где се користи око 40.000 гума за креирање низа гребена. Они пружају побољшано станиште за рибе и помажу јза чишћење муља са дна. Укупни трошкови оваквог пројекта су били мањи него да су се гуме одлагале. 

Механички раскомадане гуме се користе за насипе, топлотне изолације. Осим механичког у употреби је и кригоено дробљење које се обавља на температури од -80 до -100 степена целзијуса уз коришћење течног азота при чеми је основни недостатак овог процеса високи трошкови.
Ако постоји одговараће постројење врши се поступак пиролизе где се под утицајем топлоте гума раствара-разлаже на ниже угљоводонике и неорганске материје при чему не треба заборавити да је гума сировина са високим садржајем угљеника. У неким случајевима се пиролитички прерађује смеша гума и отпадне пластике. Уситњене гуме у пећима под утицајем температуре и без присуства ваздуха прелазе у гасовито стање. Пиролизни гас који настаје користи се као извор топлотне енергије. При процесу се добијају и друге драгоцене сировине, а најбитније је тзв. биоуље које се може користити као лож уље, за производњу мазива или за производњу угљеничних влакана. Биоуље не садржи штетна једињења и представља изузетно погодну и корисну сировину.

Оно што је можда и најбитније јесте да након завршетка процеса не остаје готово никакав отпад осим челичних опиљака из гума и ситног пепела из нечистоћа. Тако да рециклажа гума поред економских фактора има и добре еколошке јер цео циклус је затворен и безопасан по животну средину. 

Процесом девулканизацијом отпадних гума, гума се враћа свом првобитном сировом стању који се могу користити за производњу различитих калупа као и патосница, када и канта.  Велики део истаживања се бавио процесом девулканизације, да би се на крају установило да материјал има незнатно различита хемијска својства од некоришћене гуме. У процесу девулканизације се користи водена пара под притиском, што значи да треба бити обазрив у овом процесу да не би дошло до нежељених ефеката.
У процесу рациклаже могу учествовати физичка или правна лица, такође се гуме могу наћи и на отпадима. У Србији постоји само један центар за одлагање гума. Добављачи гумама уз новчану накнаду одлажу гуме. Гуме се пре припреме за рециклажу перу напољу, поред хале, на тачно прописаном земљишту. На једном месту се врши цела демонтажа гуме, чисте се од свих ојачања, почевши од фелни и жица које држе облик гума. После тог процеса се гуме секу на комаде после чега се ти комади убацују у машину и излазе готови производи-гранулати. 

Недостатак оваквог процеса је што нема више таквих центара за одлагање гума и лоша пракса одлагања од стране грађана на дивљим депонијама или приватним поседима. 

Предности рециклаже гуме су да штеди простор на депонијама, спречава ширење болести од комараца и глодара, смањује енергију која ће се користити за прављење нових гума, ствара мање токсичне гасове у ваздуху, обезбеђује нове гуме, а такође и рециклажа нам ствара нове производе који се користе код куће, у школама и предузећима. Добра страна процеса рециклаже је што се све обавља на једном месту, нема трошкова око транспорта.
3.6 Машине за рециклажу гума


На светском тржишту данас постоји велики број машина за рециклажу, услед пораста интересовања за ову исплативу, еколошки повољну област. Услед сталне експанзије неми смо посматрачи стварања све бољих, исплативијих и приступачнијих машина за све квалитетнији рад у области рециклаже гуме. Гледајући понуде различитих водећих фирми, издвојио бих неке машине које видим као најисплативије и за наше тржиште, најприступачније машине.

На првом месту бих истакао машину за рециклажу гума ,,HUAYIN“, модел ,,ХY-10Т“, компаније ,,Xinxiang Huaying Energy Equipment Co..Ltd.“

слика 1. машина за рециклажу гума ,,HUAYIN“, модел ,,HY-10T“

Спецификације машине су следеће:

· Заштита животне средине

· Уштеда енергије

· Поуздан после сервиса

Због поузданог квалитета и одличних перфоманси, машина за рециклажу гуме добила је признање од купаца и постала је познати бренд.

Безбедност:

· Манометар, сеф вентил;
· Аутоматско заваривање;
· Вакум систем, много је сигурније под условом негативног притиска.
Уштеда енергије:

· Приликом рециклаже нема издувних гасова;
· Континуирано храњење са аутоматским федером, нема цурања гаса.
Заштита животне средине:

· Са опремом за уклањање прашине нема штетних емисија у ваздуху.
Следећа машина коју бих издвојио за рециклажу гума је ,,DINGXIN“, модел ,,XY-8“, компаније ,,Shangqiu Jinzuan Machinery Equipment CO..Ltd.“

слика 2. процес рециклаже код машине ,,DINGXIN“, модел ,,XY-8“


Спецификације:

· Користи електонски процес рециклирања

· Национални патент у овој области

· Без загађивања

· Најбољи квалитет

Гранулатор гумених отпадака, компаније ,,Qingda Shenghuaiong Rubber Machinery Co.,Ltd.“
[image: image3.jpg]



слика 3. процес стварања гранулата

Спецификације:

· Процес је једноставан и практичан

· Постоји патентирана машина

· Стандард ИСО 9001, ЦЕ.
4.Пример рециклаже гуме данске компаније ,,Bilgutex“
Куповином програма за израду производа од рециклиране гуме данске компаније ,,Bilgutex “, Тигар Техничка гума је отпочела производњу производа од рециклиране гуме и развила нове производе за еколошка дечија игралишта, атлетске стазе и спортске терене, производе намењене грађевинарству и путној сигнализацији.  Производи из програма Тигар ,,Bilgutex” се једноставно постављају, кроје и уклапају, и веома су издржљиви и отпорни на промену временских услова. Једна од најважнијих предности коришћења је да су водопропусни, тако да се на њиховој површини вода неће задржавати. Добро се уклапају у сваки амбијент.  Форме облика израђених од рециклиране гуме зависе од калупа и пресе, док је могуће наливање на месту уколико је у питању нпр. спортски терен или дечје игралиште. Иако се најчешће фиксирају за бетон, лепљење је могуће и на друге врсте подлога (пластика, ПВЦ, метална конструкција).  Могуће је изаћи у сусрет потребама и жељама купаца и прилагођавати производе специфичним захтевима.

Плоче Тигар ,,Bilgutex” су идеалне за постављање око дечјих реквизита за игру попут љуљашки и тобогана. Плоче пружају неограничене могућности креирања у више облика и боја. Могу се користити на пешачким стазама, у школским двориштима, испод гимнастичких справа и пењалица, као и у старачким домовима, рехабилитационим центрима и објектима за рекреацију.

Тигар ,,Bilgutex” гумена маса се користи као подна облога у производним халама, школама, пословном простору и сл. али и као материјал за звучну и топлотну изолацију. Гумена маса је веома отпорна, мека и конфорна за ходање. Употребљава се и за заштитне кровне површине, рампе, за спојеве дрвених подова, као амортизациона маса, као замена за линолеум и магацинске подове. 
Тигар Техничка гума има изузетно искуство у обнављању спортских површина и постављању нових еколошких отворених и затворених спортских терена. Производи умањују сваки ризик од повреда и омогућују професионалним спортистима безбедне услове за стварање врхунских спортских резулатата, а рекреативцима потпуни комфор.

4.1.Пример употребе рециклажног материјала
У Лос Анђелесу се генерише око 10 милиона отпадних гума на годишњем нивоу. Такође, свесни овог проблема они су почели да лористе гуме у разне сврхе, између којих је и рекреативни центар Меџик Џонсон. Овај пројекат је изграђен у априлу 2001. године. У пројекту је искорошћено око 1.100 отпадних гума да би се побољшао центар, као што су шеталишта и делови за вежбу. Ова побољшања елиминишу проблеме која би настала због поплава изазваном јаком кишом. Гумиоране еластичне плочице су постављене дуж шеталишта. За инсталацију се користило 300 отпадних гума које покривају око 3.000 квадратних метара. Такође су грануле коришћене да би се ублажили падови и избегле повреде притом. Такође, су отпадне гуме коришћене за пројекат у локалној школи. Гранулати су коришћени за дечије игралиште. У Лос Анђелесу постоји јавно прикупљање гума.

5.Закључак

Управљање отпадом, посебно отпадним гумама представља један од веома важних проблема у домену рециклаже, економије и екологије. Човек је, својим активностима, одлучујући чинилац у мењању околине. Загађењем животне средине и трошењем природних ресурса човек нарушава природну равнотежу и не тиме угожава свој опстанак. Отпад има повратно негативно дејство на човека - када је бачен враћа се кроз загађену воду, ваздух и земљиште, а тиме се нарушава и здравље људи. Због тога је битно схватити проблем управљања отпадом почев од самих произвођача па до крајњих корисника.
У свету се годишње сакупи око 1,4 милијарде отпадних гума које се у неразвијеним земљама најчешће одлажу на уређене и неуређене депоније, а у развијеним, директно или после обнављања, користе на возилима, прерађују у корисне производе, или користе као енергент.

Одлагање отпадних гума на уређене или неуређене депоније само по себи не угрожава животну средину, али овакве депоније у случају пожара могу бити узрочник великог загађења ваздуха, тла и подземних вода, при чему се опасно угрожава животна средина.  У погледу укупне одрживости, најцелисходније је коришћене гуме обнављати и поново користити за основну намену. За програм теретних возила у већини развијених земаља коришћене гуме се обавезно протектирају, а тек после више поновљних протектирања, одбацују као отпадне гуме, док код путничких возила због различитог састава гума и већих брзина којим се крећу, то није могуће. Отпадне гуме које нису иситњене ограничено се примењују, и то у неким специфичним областима, док се рециклирањем отпадних гума добијају сировине и производи који се примењују у грађевинарству и производњи гумено-техничких производа, производњи челика и тд., због чега тржиште гумених рециклата расте. 

Примена отпадних гума као енергента еколошки је прихватљивија од коришћења класичних фосилних горива јер у гуму улази до 30% природне гуме која представља обновљив извор енергије, а због хемијског састава, при сагоревању у контролисаним условима, не загађују животну средину више од фосилних горива.  

Отпадне гуме (целе или сечене) користе се као безбедно алтернативно гориво у цементарама и као основно гориво у термоелектранама. Због повољних економских ефеката потражња цементара за отпадним гумама као додатним енергентом континуално расте, а количине гума које би цементаре могле да потроше су практично неограничене. 

Може се закључити да је у Србији потребно боље информисати становништво како и зашто раздвајати отпад, и развити свест код грађана о значају рециклаже. Ипак, не би све требало препустити свести грађана, већ су потебни и закони. Оно што је урађено од стране државе је доношење Националне стратегије управљања отпадом 2003.године, међутим, још увек се чекају закони који ће регулисати управљање појединачним врстама отпада. Законска регулатива је неопходна за даља системска решења, укључујући и подизање рециклажних центара, чија су изградња и управљање у свету првенствено базирани на приватној иницијативи. Зато нико неће инвестирати у таква постројења, нити ће она бити профитабилна, уколико адекватни закони код којих је главна филозофија „загађивач плаћа" не буду натерали генераторе отпада да са њим поступају на прописан начин.

Због значајног и константног раста потражње за отпадним гумама с циљем прераде или примене као алтернативног горива, може се очекивати да  ће се постојеће депоније отпадних гума у Србији, у наредним годинама постепено испразнити. Према свему реченом, отпадне гуме ће у будућности бити третиране као драгоцени ресурс који се може употребити као сировина за различите производње, или као енергент. Очекује се да  ће због нужности да се у већем степену у састав нових пнеуматика укључи рециклирана природна гума, процеси индустријске хемијске декомпозиције гума у догледно време бити усавршени и постати економични у комерцијалној примени.
Литература
1. Радојевић Д., Аданко С., Ђелић Б., (2011), „Путоказ ка одрживом развоју : национална стратегија одрживог развоја“, Досије студио
2.Милошевић А. , Боричић А. , Цветановић Б. (2009) , „Значај рециклаже отпадних гума“, Други међународни симпозијум Заштита животне средине у индустријским подручјима, 210 – 216 стр.
3. Станојевић Д. , Рајковић М. , Тошковић Д. , (2011) „ Управљање коришћеним гумама, домети су свету и стање у Србији“, Хемијска индустрија, 65, свеска 6, 727 – 738 стр.
4. Др. Марковић И. С., (2006) „ Моћ отпада у цивилном друштву“, Графика
5. EC (2000) Directive 2000/53/EC of the European Parliament and of the Council of 18 September 2000 on end-of life vehicles, The Official Journal of the European Communities, L269, 34-42
6. Ferguson, N.& Browne, J. (2001) Issues in endof life product recovery and reverse logistics, Production Planning and Control, 12, 534-547
7. Envir, J. (2003) Evaluation of Solid Waste Management System Using FuzzyComposition, Journal of Environmental Engineering, 129, 520-531
8. интернет
29

